ZAPISNIK 

15. sjednice Vijeća Mjesnog odbora Trpuci,
održane u srijedu, 31. kolovoza 2022. godine
 s početkom u 20,00 sati.


Nazočni članovi Vijeća: Tomo Babić, Ivica Ferko, Zdravko Ferko, Tomislav Maceković i Dražen Matin.
Nazočni službenik Gradskog ureda za mjesnu samoupravu, civilnu zaštitu i sigurnost: Petar Vukelić, viši stručni suradnik.

Predsjedava Dražen Matin, predsjednik Vijeća.

         Predsjednik konstatira da je nazočno 5 od ukupno 5 članova Vijeća, što znači da Vijeće može pravovovaljano odlučivati te otvara 15. sjednicu Vijeća. Predlaže da se prije utvrđivanja dnevnog reda usvoji zapisnik 14. sjednice. Bez rasprave, jednoglasno (5 “za”), Vijeće prihvaća tekst zapisnika 14. sjednice.
         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li još prijedloga za dopunu dnevnog reda. Obzirom da nema dodatnih prijedloga, prijedlog dnevnog reda daje na usvajanje.
         Vijeće jednoglasno (5 “za”) utvrđuje 

DNEVNI RED:

1. Prijedlog zaključka o potrebi sanacije vodnih kanala
2. Informacija o Odluci Uprave Društva Zagrebačkog holdinga d.o.o. o primjeni cjenika za nerazvrstane ceste na području Grada Zagreba za 2022.
3. Pitanja, prijedlozi i obavijesti

/ Prelazi se na rad po dnevnom redu. /


Ad 1) Prijedlog zaključka o potrebi sanacije vodnih kanala

Dražen Matin je izvijestio o radnim aktivnostima Hrvatskih voda na prostoru Brebernice, Donjih i Gornjih Trpuca. Zatražio je članove Vijeća da prođu teren i provjere vodne kanale na području Mjesnog odbora Trpuci. Po provjeri će dostaviti popis lokacija predstavnicima Hrvatskih voda.

Ad 2) Informacija o Odluci Uprave Društva Zagrebačkog holdinga d.o.o. o primjeni cjenika za nerazvrstane ceste na području Grada Zagreba za 2022.

[bookmark: _GoBack]Predsjednik Vijeća izvještava kako je zaprimljen dopis od pročelnice Gradskog ureda za mjesnu samoupravu, civilnu zaštitu i sigurnost kojim su vijeća mjesnih odbora upoznata s Odlukom Uprave Društva Zagrebačkog holdinga d.o.o. o primjeni cjenika za nerazvrstane ceste na području Grada Zagreba za 2022., a kojom su povećane jedinične cijene Zagrebačkih cesta. Povećanje cijena utjecati će na ugovor o redovitom održavanju nerazvrstanih cesta (povećanje cijena za cca 13 %), plan malih komunalnih akcija mjesnih odbora i asfalterski program (povećanje cijena za cca 13 %), planove komunalnih aktivnosti (povećanje cijena za cca 17 %) te asfalterski program nerazvrstanih cesta I. reda (povećanje cijena za cca 18 %).   
S obzirom na to da više nije bilo pitanja, predsjednik Vijeća zatvara prvu točku dnevnoga reda.

Ad 3) Pitanja, prijedlozi i obavijesti

Dražen Matin informira kako je od tvrtke Keops projekt izrađen građevinski projekt izvanrednog održavanja za Trpučansku cestu od ulice Gata do ulice Šencaji. Od trenutka izrade projektne dokumentacije do danas, izrađena je i provedena snimka izvedenog stanja nerazvrstavanih cesta. Novonastala čestica se ne poklapa sa česticom na kojoj je projektirano. U postojećoj projektnoj dokumentaciji nije predviđeno zacjevljenje iako se u području izgradnje nogostupa ulijeva postojeći zacjevljeni jarak. Procjena troška izvršenja radova je 3.000.000,00 kuna (bez PDV-a). Također, postoji izrađeni projekt izvanrednog održavanja Ulice Cerjani, koja uključuje proširenje kolnika. Građevinski projekt izradila je tvrtka Sedra Consulting d.o.o., a procjena izvršenja radova je  2.230.000,00 kuna (bez PDV-a). Za Program građenja komunalne infastrukture na području Grada Zagreba u 2023. bi predložili izgradnju javne rasvjete na dijelu ulice Horvati u Gornjim Trpucima od raskrižja s ulicom Cerjani do kbr. 22 u ulici Horvati. Izrađen je glavni projekt te je u završnoj fazi prikupljanje dokumentacije za podnošenje zahtjeva za izdavanje građevinske dozvole. Projektnu dokumentaciju izradilo je trgovačko društvo Projektni biro Naglić. 

Daljnje rasprave nije bilo, te je Vijeće završilo s radom u 20,30 sati.

Zapisnik sastavio: 							     
Petar Vukelić

KLASA: 024-08/22-003/1748
URBROJ: 251-13-11-8-22-2
Donji Trpuci, 31. kolovoza 2022.
  

                                     					          Predsjednik Vijeća
                                                                                                      Mjesnog odbora Trpuci
         
  Dražen Matin

